Focloir.ie

Tá Foclóir.ie, ar a dtugtar freisin "Foclóirí ár linne", ina shuíomh foclóireachta de chuid Fhoras na Gaeilge. Tá teacht ag an bpobal ann ar an bhFoclóir Nua Gaeilge agus ar an bhFoclóir Nua Béarla–Gaeilge. Tháinig sé ar an bhfód ar an 24 Eanáir 2013. 

 An Foclóir Nua Gaeilge (FNG) 

Ón 9ú Nollaig 2025 i leith tá teacht ar fhoclóir nua ar an suíomh. Gnáth-fhoclóir atá ann sa mhéid is go mínítear na ceannfhocail Gaeilge sa teanga céanna. Tá rogha foclóirí ag an úsáideoir, faoi mar atá ar Teanglann.ie.

Bhí 20,000 ceannfhocal ar an bhfoclóir nua in am a sheolta, agus 40,000 brí mínithe, líon a bheifear ag cur leis thar tréimhse de bhlianta. 80,000 brí ar fad a bheas san fhoclóir ach é a bheith críochnaithe. Fágann sé sin go mbeidh sé ionchurtha le Croidhe Cainnte Chiarraighe ó thaobh fairsinge de.

 An Foclóir Nua Béarla–Gaeilge (FNBG) 

Sa bhliain 2019, bhí breis is 48,000 iontráil Béarla–Gaeilge agus 130,000 aonad céille le fáil ar an suíomh foclóireachta. Déantar nuashonrú rialta ar an mbunachar, i bhfianaise aiseolas ón bpobal agus focail is téarmaí nua a thagann in úsáid. Tá eolas gramadaí agus comhaid fuaime ag dul leis na hiontrálacha ar an suíomh chomh maith. 

Ón 1 Aibreán 2018 go dtí 31 Márta 2019, d’fhéach breis is dhá mhilliún duine ar shuíomh focloir.ie. Ardú 23% é ar an tréimhse chéanna in 2017/2018. Ar an bhfón póca a dhéanann 60% de na húsáideoirí sin an cuardach, ríomhairí deisce a úsáideann 30% agus táibléid a bhíonn ag an 10% eile.

 Eagraíocht 
Tháinig Cormac Breathnach i gcomharbacht ar Chathal Convery mar bhainisteoir sa bhliain 2019. Tá Cormac Breathnach ag obair ar thionscadal an Fhoclóra Nua Béarla-Gaeilge ó 2014. Bhí Cathal Convery ina Bhainisteoir Tionscadail ar an obair fhoclóireachta le breis is deich mbliana agus baint mhór aige le teacht ar an saol foclóir.ie agus lena fhorbairt ó shin.

Tá an Dr Pádraig Ó Mianáin ina eagarthóir ar an saothar.

 Stair 
Tháinig Foclóir.ie ar an bhfód den chéad uair sa bhliain 2013. Leagan idir láimhe den FNBG amháin a bhí ar fáil ann an uair sin.

Faoin mbliain 2025 bhí le maíomh ag Cormac Breathnach, Bainisteoir Thionscadail Foclóireachta Fhoras na Gaeilge, go raibh breis agus dhá mhilliún duine ag úsáid Foclóir.ie gach bliain.

 Aip 
Bhí an foclóir le fáil saor in aisce mar aip freisin go dtí na bliana 2025. D'fhéadfaí sonraí an fhoclóra a íoslódáil agus é a úsáid as líne. Nuair a chuireadh foireann an fhoclóra iontrálacha nua leis, d'fhaigheadh lucht úsáide na haipe fógra go huathoibríoch á rá go raibh leagan uasdátaithe den aip ar fáil. Cuireadh deireadh leis an cothabháil na haipe toisc gur measadh go raibh an iomarca oibre agus costais i gceist léi.

Ina hionad sin, moltar PWA [en] a shuiteáil ón mbrabhsálaí, rud a bhíonn na feidhmeanna céanna aici agus a bhíonn ag an suíomh gréasáin. Bíonn siad ag brath ar cheangal idirlín.

 Naisc sheachtracha 
 Focloir.ie

 Féach freisin 
 An Foclóir Nua Gaeilge
 An Foclóir Nua Béarla–Gaeilge
 Intergaelic
 Teanglann.ie
 Téarma.ie
 Litreoir
 Gramadóir
 Croidhe Cainnte Chiarraighe
 Foclóir an Duinnínigh
 Foclóir Breatnais–Gaeilge Joe Mitchell

Tagairtí

Catagóir:Láithreáin gréasáin na Gaeilge
Catagóir:Láithreáin gréasáin
*
Catagóir:Foclóirí Béarla
Catagóir:Foclóirí
Catagóir:An Ghaeilge
Catagóir:Foras na Gaeilge
Catagóir:Bunachair shonraí foclóireachta
Catagóir:Bunaithe sa bhliain 2013
Catagóir:Bunaithe sna 2010í